Uznesenie Všeobecného súdu (siedma komora) z 19. októbra 2012 – Ellinika Nafpigeia a Hoern/Komisia
(vec T-466/11)
„Žaloba o neplatnosť – Štátna pomoc – Stavba lodí – Pomoc poskytnutá gréckymi orgánmi v prospech lodenice – Opatrenia určené na vykonanie rozhodnutia Komisie, ktorým sa pomoc vyhlasuje za nezlučiteľnú a nariaďuje sa jej vymáhanie
– Neprípustnosť“
1.                     Súdne konanie – Návrh na začatie konania – Formálne náležitosti – Určenie predmetu konania – Nedostatočne jasný a presný návrh
na začatie konania – Neprípustnosť [Rokovací poriadok Všeobecného súdu, článok 44 ods. 1 písm. c)] (pozri body 19 – 22)
2.                     Žaloba o neplatnosť – Lehoty – Začiatok plynutia – Dátum oznámenia napadnutého aktu žalobcovi zo strany vnútroštátnych orgánov
– Presná znalosť obsahu – Žaloba podaná po uplynutí lehoty – Neprípustnosť (článok 263 šiesty odsek ZFEÚ; Rokovací poriadok
Všeobecného súdu, článok 102 ods. 2) (pozri body 24 – 26)
3.                     Súdne konanie – Opatrenia na zabezpečenie priebehu konania – Žiadosť o predloženie dokumentov – Dokumenty predstavujúce napadnuté
rozhodnutie – Dokumenty neoznačené žalobkyňou – Neprípustnosť žiadosti [Rokovací poriadok Všeobecného súdu, článok 44 ods. 1
písm. c) a články 64 a 65] (pozri body 28, 29)
Predmet
Návrh na zrušenie listu Komisie K(2010) 8274 v konečnom znení z 1. decembra 2010 týkajúceho sa „štátnej pomoci CR 16/2004
– výkon zamietavého rozhodnutia a vymáhanie štátnej pomoci poskytnutej spoločnosti Ellinika Nafpigeia AE – odvolávanie sa
Grécka na článok 346 ods. 1 písm. b) ZFEÚ a na konanie podľa článku 348 ods. 1 ZFEÚ“, doplneného listinami a inými prvkami
zo spisu, s ktorými sa žalobkyne čiastočne oboznámili v júni 2011
Výrok
1.
Žaloba sa zamieta ako neprípustná.
2.
Konanie o návrhu Nafpigikes kai viomichanikes epicheiriseis Elefsinas na vstup do konania ako vedľajší účastník sa zastavuje.
3.
Ellinika Nafpigeia AE a 2. Hoern Beteiligungs GmbH znášajú vlastné trovy konania a sú povinné nahradiť trovy konania, ktoré
vynaložila Európska komisia.
4.
Nafpigikes kai viomichanikes epicheiriseis Elefsinas, ktorá podala návrh na vstup do konania ako vedľajší účastník, znáša
vlastné trovy konania.